หุ้นเทคนิคเด่น – บล.เอเซียพลัส
บล.เอเซียพลัส ระบุในบทวิเคราะห์เช้านี้ แนะนำหุ้นที่น่าสนใจทางเทคนิค
27 เม.ย. 2558

BIG : ฟื้น แนวรับ 1.15 บาท แนวต้าน 1.43 บาท
ประเด็นวิเคราะห์:
– BIG ขึ้นมาแรงหลังนอนแน่นิ่งเป็นศพมานานแรมเดือน แต่ล่าสุดเริ่มเห็นสัญญาณการฟื้นตัวด้วยแท่งเทียนเขียวบวมเปล่งผ่านแนวต้าน จุดสูงสุดในรอบเดือนที่ 1.15 บาท ขึ้นมาได้พร้อม Volume ที่เข้ามาหนุนสูงสุดในรอบ 1 เดือนเช่นกัน ทำให้ระยะสั้น น่าจะได้เห็น Momentum ขาขึ้นขึ้นในระยะสั้นได้ โดยมีแนวต้านถัดไปที่ 1.43 บาท
– ขณะที่ภาพในระยะกลาง หากราคาสามารถผ่านแนวต้านที่ 1.43 บาท ขึ้นมาได้ น่าจะเตรียมทำรูปแบบราคาในรูปของSaucer หงาย โดยมีแนวต้านที่บริเวณ 1.90 บาท
– ซื้อเพื่อหวังราคาดีดตัวในระยะสั้น โดยมีเป้าหมายทำกำไรที่ 1.43 บาท